Etter angrepet mot regjeringskvartalet og Utøya 22. juli 2011, ble det kjent at PST ble varslet om Anders Behring Breiviks kjemikaliekjøp.
I desember 2010 fikk PST en e-post fra Tollvesenet med en liste på 41 navn på nordmenn som hadde overført penger til et kjemikaliefirma, deriblant Anders Behring Breivik. Det ble aldri gjennomført søk i lista, og den ble først journalført 10. mars 2011.
Først 49 dager seinere - den 28. april 2011, kom e-posten fram til riktig saksbehandler. Da var det gått 146 dager siden Tollvesenet hadde varslet om Breiviks kjemikaliekjøp.
Saksbehandleren leste mailen - og gikk ut i permisjon tre dager etter, ifølge en redegjørelse fra PST. Dermed ble Breivik- varselet liggende i skuffen.